Diari Oficial de la Generalitat Valenciana


Sumari del DOGV 9523, del 31-01-2023 (2023/496)

Aprovació definitiva del Programa d'actuació integrada de la unitat d'execució 1 del Pla parcial del sector SI-1.
-----------------------------------------------------------------------------------------------------------------

### Dades del document

Número de DOGV
:   9523

Data del DOGV
:   31-01-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/496


Data del document
:   18-01-2023

Organisme emissor
:   Ajuntament de Benaguasil

Tipus de document
:   Anunci

Descriptors 

:   * Benaguasil
    * pla d'urbanisme
    * administració local

Aprovació definitiva del Programa d'actuació integrada de la unitat d'execució 1 del Pla parcial del sector SI-1. [2023/496]  
De conformitat amb la Resolució d'Alcaldia núm. 1226 de 21 de desembre de 2022, s'inscriu en el Registre de programes d'actuació amb el número 01/2023, i es procedeix a la publicació de la resolució aprovatòria en el Diari Oficial de la Generalitat Valenciana, del programa d'actuació integrada de la unitat d'execució 1 del Pla parcial del sector SI-1, i del conveni de programació, que pot visualitzar-se en l'apartat administració general de la seu electrònica de l'Ajuntament de Benaguasil: https://benaguasil.sede.dival.es/, en quedar emplenats els condicionants i la supeditació de l'acord plenari de data de 31 de maig de 2022, d'acord amb el que es disposa en els informes tècnics de data de 29 de novembre de 2022. En aquest sentit és aplicable tot el que es disposa en el citat acord plenari:  
  
Primer. Desestimar les al·legacions presentades per part de Francisca i Enriqueta Real Arrué de data de registre d'entrada de 18 de setembre del 2020 d'acord amb l'informe de data de 23 de maig del 2022 emés per l'assistència jurídica en matèria d'urbanisme de l'Ajuntament de Benaguasil.  
  
Segon. Aprovar definitivament el programa d'actuació integrada de la unitat d'execució 1 del Pla parcial del sector SI-1 del municipi de Benaguasil a la mercantil Plasben, SL, mitjançant la modalitat de gestió per les persones propietàries.  
Així mateix, aquest acord assumeix el contingut íntegre dels informes emesos pels serveis tècnics municipals i l'emés per l'assistència jurídica, per la qual cosa els documents són part de la documentació del programa aplicables a aquest i en conseqüència d'obligat compliment de l'agent urbanitzador.  
  
Tercer. En desenvolupament del punt anterior i en referència a la documentació integrant del programa d'actuació integrada es determina el següent:  
3.1. S'aprova definitivament la proposició juridicoeconòmica consistent en memòria i conveni de programació.  
3.2. Quant a l'alternativa tècnica (projecte d'urbanització) s'aprova definitivament supeditada a la presentació en 15 dies des de la recepció de l'acord a la presentació del corresponent text refós del projecte d'urbanització que incorpore els condicionants exigits per l'informe tècnic de l'arquitecte municipal de data de 17 de maig del 2022 i per l'informe de l'enginyer tècnic de data de 17 de maig del 2022. Si d'aquesta modificació hi ha una variació de les càrregues d'urbanització, s'haurà de presentar igualment la proposició juridicoeconòmica actualitzada.  
  
  
Quart. Adjudicar la condició d'urbanitzador del programa d'actuació integrada de la unitat d'execució 1 del Pla parcial del sector SI-1 del municipi de Benaguasil a la mercantil Plasben, SL.  
  
Cinqué. Ordenar la inscripció en el Registre de programes d'actuació i la publicació de la resolució aprovatòria i del conveni de programació en el Diari Oficial de la Generalitat Valenciana. La present ordre d'inscripció i publicació se supedita a la verificació tècnica de la documentació de l'acord 3.2.  
  
Sisé. Requerir a l'agent urbanitzador per a subscriure el conveni de programació transcorreguts quinze dies des de la publicació indicada en l'acord anterior. Si l'urbanitzador desatén l'emplaçament, es resoldrà el programa. La subscripció del conveni ha d'anar precedida del depòsit de les garanties i resta d'obligacions inherents a la condició d'agent urbanitzador.  
  
Seté. Notificar el present acord a l'agent urbanitzador i a la resta de persones interessades en l'expedient determinant els recursos que es poden interposar contra l'acord.  
  
Huité. Els programes entren en vigor als quinze dies de la publicació en el Diari Oficial de la Generalitat Valenciana o Butlletí Oficial de la Província del text íntegre del conveni de programació o normes d'actuació. En aquesta publicació, s'haurà d'expressar el número de registre i la data d'inscripció en el Registre de programes d'actuació.  
  
  
Benaguasil, 18 de gener de 2023.- L'alcalde-president: José Joaquín Segarra Castillo.